Ideell gass

En ideell gass er en forenklet tilnærming til virkelige gasser. I de fleste tilfeller vil normale gasser kvalitativt oppføre seg omtrentlig som en ideell gass. Ideelle gassmodeller svikter imidlertid ved svært lave temperaturer og ved svært høye trykk, når den midlere avstanden mellom partiklene er liten.

Antakelser
Tilnærmingen bygger på følgende antakelser:Generell fysikk for universiteter og høgskoler, Egil Lillestøl, Ola Hunderi, Jan R. Lien, Universitetsforlaget, 2001, s. 48.
Antallet partikler er svært stort. I de fleste tilfellene er dette oppfylt, med et mol vil det være NA = 6.02×1023 (Avogadros tall) partikler.
Bevegelsen til alle partikler er i henhold til den klassiske mekanikken beskrevet av Newtons bevegelseslover.
Kollisjoner er fullstendig elastiske, og bevarer den kinetiske energien. Kollisjoner med veggen endrer kun hastighetskomponenten som står normalt på veggen.
Størrelsen på selve partiklene er mye mindre enn den midlere avstanden mellom partiklene.
Retningen partikler beveger seg i er helt tilfeldig, og fordelt jevnt.

Ved hjelp av statistisk fysikk  kan man med disse antagelsene beregne alle egenskapene til en ideell gass.

Tilstandsligningen
Egenskapene til en ideell gass  følger fra tilstandsligningen



hvor:
 P  er trykk
  V er volum
 n  er antall mol av gassen
 R  er den universelle gasskonstanten 8,314 J/mol K
 T  er temperaturen i Kelvin.

En helt ekvivalent ligning med antall partikler i stedet for antall mol er

der N er antall molekyler, og kB = R/NA =1.3807×10-23 J/K er Boltzmanns konstant.

Referanser

Kategori:Termodynamikk
Kategori:Gasser
Kategori:Statistisk fysikk